CELEX: C2006/060/42
Language: lt
Date: 2006-03-11 00:00:00
Title: Byla C-457/05 Landgerichts Wiesbaden (Vokietija)  2005 m. lapkričio 23 d.  nutartimi pateiktas prašymas priimti prejudicinį sprendimą byloje Schutzverband der Spirituosen-Industrie e. V. prieš Diageo Deutschland GmbH

11.3.2006   
            
            
               LT
            
            
               Europos Sąjungos oficialusis leidinys
            
            
               C 60/21
            
         Landgerichts Wiesbaden (Vokietija) 2005 m. lapkričio 23 d. nutartimi pateiktas prašymas priimti prejudicinį sprendimą byloje Schutzverband der Spirituosen-Industrie e. V. prieš Diageo Deutschland GmbH
   (Byla C-457/05)
   (2006/C 60/42)
   Proceso kalba: vokiečių
   
      Landgerichts Wiesbaden (Vokietija) 2005 m. lapkričio 23 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. gruodžio 27 d., priimti prejudicinį sprendimą byloje Schutzverband der Spirituosen-Industrie e. V. prieš Diageo Deutschland GmbH.
   
      Landgerichts Wiesbaden prašo Teisingumo Teismo atsakyti į šiuos klausimus:
   
               1.
            
            
               Ar 1974 m. gruodžio 19 d. Tarybos direktyvos 75/106/EEB dėl valstybių narių įstatymų, susijusių su kai kurių skystųjų produktų fasavimu pagal tūrį, suderinimo (OL L 42, p. 1, paskutinis pakeitimas padarytas 2003 m. rugsėjo 23 d. Stojimo aktu, OL L 236, p. 33; toliau-Direktyva 75/106/EEB) 5 straipsnio 3 dalies b punkto antroji pastraipa kartu su 5 straipsnio 3 dalies d punktu ir III priedo 4 punktu turi būti aiškinama taip, kad produktas, kurio pakuotės tūris yra 0,07 l, teisėtai pagamintas ir (arba) išleistas į apyvartą Airijoje ar Jungtinėje Karalystėje, taip pat gali būti išleistas į apyvartą ir visose kitose EB valstybėse narėse?
            
         
               2.
            
            
               Jei atsakymas į pirmąjį klausimą yra neigiamas, ar Direktyvos 75/106/EEB 5 straipsnio 3 dalies b punkto antroji pastraipa kartu su 5 straipsnio 3 dalies d punktu ir III priedo 4 punktu neprieštarauja EB 28 ir 30 straipsniuose numatytam laisvam prekių judėjimo principui?